LidanRubinov/Halacha-QA huggingface dataset:
שאלה: דיני ברכות השחר בשבועות: הרב הובאה לפני שאלה בידי חברי ואמרתי לו כך: אשר נתן לשכוי" וכו נחלקו ראשונים על מה נתקנו ברכות השחר (מ"אשר נתן לשכוי בינה" עד "הנותן ליעף כח"). לדעת הרמב"ם (תפילה ז,ז-ט), ברכות אלו נתקנו על הנאת האדם, ואם אינו נהנה - אינו מברך. מאידך, לדעת הגאונים והתוס והרא"ש והרמב"ן, הברכות נתקנו על מנהגו של עולם, ולכן מברכים אותם גם אם לא נהנו בפועל. להלכה, נחלקו בכך השו"ע והרמ"א. השו"ע (מו,ח) פוסק כרמב"ם ואילו הרמ"א פסק לברך כל הברכות. למעשה, גם הספרדים נוהגים בכך כרמ"א לברך על הברכות, ובפרט שכך גם דעת האר"י (שער הכוונות א,ב). וכן כתב בשו"ת יביע-אומר (ב,כה,יג) ובכף-החיים. ברכת "על נטילת ידיים" נחלקו ראשונים מה טעמה של ברכת על נטילת ידיים: מדברי הרא"ש עולה שנטילה זו נתקנה עבור התפילה. מאידך, מדברי הרשב"א הבינו הפוסקים, שהנטילה נתקנה על כך שבבוקר אדם נעשה ברייה חדשה. לכאורה נפקא-מינה לנעור כל הלילה, שאינו ברייה חדשה אך צריך הכנה לתפילה! בשו"ע (ד,יג) מסתפק בכך והרמ"א כתב ליטול בלא ברכה. הב"ח חלק על פסיקה זו, וטען שלכל השיטות יש ליטול ידיים כך גם דעת הגר"א (מעשה רב) וערוך השלחן (ד,יב). למעשה, כדי לצאת ידי כל השיטות, כתב המשנה ברורה שראוי ללכת לשירותים לפני התפילה, ואז יוכל לברך על נטילת ידיים לכל השיטות. ברכות התורה קיים ספק האם מברכים ברכות התורה בבוקר מפני שזהו יום חדש, או מפני היסח הדעת שבשינה? ונפקא-מינה לנעור כל הלילה. לכן כתב המשנה-ברורה (מז, ס"ק כח) שעדיף לצאת ידי חובה על ידי אחר (ואם אין אחר לא יברך, ויתכוון לצאת בברכת "אהבת עולם". ור עקיבא איגר חידש, שאם אדם ישן ביום הקודם, צריך לברך בבוקר ברכות התורה - ממה נפשך. והמ"ב הסכים לדעתו. וביביע-אומר (ה,ו) פסק לברך תמיד. ברכת "המעביר שינה" וברכת "אלקי נשמה" הסתפקו אחרונים האם ניתן לברך ברכות אלו, כיוון שהיא מנוסחת בלשון יחיד "המעביר שינה מעיני" וכו. המ"ב (מו,ס"ק כד. ועיין גם בבה"ל רלט,א) הכריע שראוי לצאת ידי חובה על ידי אחר. וכ"פ באגרות-משה (או"ח,ד,ג. אולם בערוך השלחן (מו,יג) ובכף-החיים (ס"ק מט) פסקו שיברך ברכות אלו בעצמו. למעשה, ישתדל לצאת ע"י אחר. אם אין אחר - המברך בעצמו, יש לו על מי לסמוך. ברכת ציצית יפטור את הציצית בטלית גדול. ומי שאין לו, או שיחליף ציצית ויברך, או שיצא על ידי אחר. למעשה ראוי ששליח הציבור של ברכות השחר יהיה מי שישן בלילה, ויברך בקול רם את כל הברכות ויכוון להוציא את השומעים ידי חובתם. ורציתי לשאול את הרב האם טוב עשיתי או לא
תשובה: ניתחת בצורה יפה מאוד את הדיונים ההלכתיים. לענין המנהג המקובל למעשה עיין בתשובה שפורסמה באתר וכותרתה "ברכות השחר בשבועות". חילך לאורייתא וחג שמח!
שאלה: איך להתמודד עם הרגש (האהבה )בזמן שהוא אינו מתאים?: נער בגיל צעיר (17) שמרגיש שהוא אוהב מישהי ממש. עכשיו מחד גיסא הוא מבין שקשר בתקופה שהוא נמצא בה זה לא בריא (למרות שעצם רגש האהבה הוא דבר טבעי ויפה אלא שזה לא הזמן ל"נגן סתם על מיתר הרגש")או אולי סתם בגלל שגורם להירהורים שאינם כשרים, אולם מאידך מאוד קשה לא לחשוב עליה או לא לדבר איתה כיוון שהוא ממש נהנה כאשר הוא נמצא בחברתה. לכאורה נראה שקשר בגיל כזה לא טוב גם כשיהיה מאוד רציני (ואולי יחשבו על חתונה אבל בגיל יותר מבוגר) אז השאלה היא מה לעשות עם הרגש?האם צריך לגרום לביטולו לגמרי? ואם כן, איך עושים זאת? או לשמור על קשר מינימילי (כיוון שנכנעים לרגש)?. אודה אם אוכל לקבל תשובה מפורטת.
תשובה: אתה בעצמך ענית שאלתך. הרגש הוא דבר משתנה. האדם לא יכול להיות רגשן. אדם צריך להיות בעל רגש. רגשן הוא אדם חלש שהרגש שולט בו. לפעמים זה רגש האהבה, לפעמים רגש הקנאה, לפעמים כעס וכד'. אבל רגש הוא אדם שיש לו ערכים והוא משתמש ברגשות שלו בכדי להחיות את הערכים שבהם הוא מעוניין. כיצד להתמודד? לא לשמור קשר על אש קטנה אלא לדאוג שלא להיפגש בכלל.
שאלה: מפקדת של חייל: שאלה: אחי משרת בצבא באחד הגדודים כחובש קרבי. לאחרונה נודע לו כי מפקדו, שאמור לסיים את תפקידו בחודש הקרוב, יוחלף ע"י קצינה. הוא אמנם לא העלה את ההתלבטות בפני אך מעניין אותי מאוד לדעת כיצד אמורים לנהוג במצב מעין זה? אשמח מאוד לפירוט התשובה ככל שניתן.
תשובה: כמובן שעדיף לא לשרת תחת מפקדת אם זה אפשר. ------------------------------------- אני רוצה ומבין את העדיפות ליחידה נפרדת אבל עדיין ארצה פירוט על הנושא. אני קיבלתי מפקדת וביקשתי לעניין שמירת הצניעות שלעסוק רק בענייני התפקיד ומחובוייתי (וכן לדאוג שלא להתחבר יותר מהנימוס). רק אחרי שראיתי את התשובה לא ברור לי האם בקש להעביר מקצוע או שזה מספיק? (גם ככה היה קשה להם למצוא לי תפקיד מתאים) תשובה: אם אתה שם את הגבולות הנכונים ואתה לא מרגיש שזה פוגע בך מבחינה רוחנית, אתה יכול להשאר בתפקידך.
שאלה: רב המגדל בעלי חיים: יש לי שכן והוא רב, שוחט ומוהל שהיה מושבניק לשעבר וכל הזמן כמובן הוא עם בעלי חיים כבשים ועגלים שהוא שוחט. הוא נורא אוהב בעלי חיים ולא יכול להיפרד מהם. יש לו כלב וכל יום הוא יוצא אתו פעמיים, בבוקר ובערב, ויש בניהם אהבה מיוחדת. את זה רואים, למשל, הכלב לא אוכל מאף אחד רק ממנו, לא מוכן לצאת רק אתו, הכלב כל הזמן שקט וכשהרב בבית מפייט מזמורי תהילים הכלב מילל כמעט באותה מנגינה. לא להאמין. האם לרב מתאים שיהיה כלב ושיטייל איתו? סקרנות.
תשובה: בדרך כלל רב תלמיד חכם מאד עסוק ואין לו פנאי לדאוג לחיות מחמד. כמו שרב אין לו זמן ללכת לשחק כך אין לו זמן לשחק עם הכלב. אולם לפעמים גם רבנים צריכים קצת נינוחות ופסק זמן שמאפשר להם לעמול ביתר שאת בשאר הזמן על התורה ועל העבודה.
שאלה: עשיית חלק ממצוות השבת: אני לא נוסעת בשבת, לא מדליקה אש, מדליקה נרות שבת, עושים קידוש ועוד אך שמירתי אינה מושלמת כיוון שאין הקפדה על הדלקת חשמל וכדומה. אני יודעת שעדיף לשמור באופן מלא אך כרגע זה לא מתאפשר. גם אני לא הגעתי לשם עדיין וגם בעלי לא שומר. שאלתי היא האם שאר הדברים שאני כן מקפידה בהם (לא נוסעת וכו) הם רלוונטיים או שמדובר בהכל או כלום?
תשובה: ב"ה שמחתי מאוד משאלתך הכנה, ומהישרות שבה את מביעה את האמת שלך. אחד מהדברים החשובים לכל מי שנמצא בתהליך של התחזקות רוחנית זה לדעת שכל מעשה טוב יש בו מעלה גדולה מאוד, כל התאמצות, כל השתדלות יש בה אוצר נפלא והיא חשובה מאוד מאוד. לפעמים היצר הרע מנסה להפיל את האדם ולשכנע אותו שאין ערך במה שהוא עושה, שהרי זה לא שלם, אבל זה לא נכון. כל דבר שאת נמנעת מחילול שבת יש בו ממש אוצר נפלא. יחד אם זה ודאי שיש עוד מה להתקדם, אבל הצורך להתקדם לא מאפיל על מה שכן השגת, על מה שהתקדמת. חשוב מאוד שתהליך ההתחזקות יהיה לפי היכולת, ואף אם הוא איטי חשוב שהוא יבנה ביסודיות וברצינות, ובעזרת ה' במשך הזמן תראי כמה זכית להתקדם בהמון המון דברים. אנשים רבים לא מרגישים שהם מסוגלים לחזור בתשובה, אבל לאחר התקדמויות שונות, עוד אחת ועוד אחת, הם מוצאים שהם ממש קרובים לה', וכמעט כל החיים שלהם מובלים על פי רצון ה'. לכן, אל תיבהלי ואת תתיאשי אם חסרים לך עוד דברים, ואם את עושה דברים לא שלמים, כל התקדמות שלך יקרה מאוד בעיני ה' והוא שמח בה מאוד מאוד. היי חזקה, ואשמח לעזור לך עוד בכל מה שאוכל. הרב יצחק גרינבלט zahig1 gmail.com
שאלה: מכות להזהרה: האם מותר לתת מכות להזהרה שוב ושוב, כשנותנים לך חלש ואתה מחזיר סופר חזק שוב ושוב, מותר?
תשובה: עדיף להתרחק מאלימות ככל האפשר. כשאתה מרביץ לאדם אחר, אף שיש לזה הצדקה, אתה גם פוגע בטהרת הנפש שלך ומרגיל אותך למידות כאלו. לכן, עדיף שתדבר איתו ותסביר לו שלא נעים לך שמרביצים לך ואתה מבקש שיפסיקו.
שאלה: חזרה בתשובה ומצוות גלויות: וחג שבועות שמח. יש לי שאלה שמטרידה אותי לאחרונה, לתשובתך אודה. אני חילוני, שנמצא בתהליך של חזרה בתשובה, כפי שכתב הרב אהרון לוי, המצוות הנראות קצת יותר קשות ומחייבות התמודדות עם הסביבה החילונית שלי, וגם את זה אני עושה בקצב שלי, כך למשל אני מרגיש שעדיין מוקדם מידי בשבילי ללכת עם כיפה. כעת אני נמצא במצב שבו אני רוצה לברך אל כל מה שאני אוכל, ראשונה אחרונה ונטילה. אך איני יכול לעשות זאת עם כיפה שכן רבות מארוחותי מתקיימות במקום העבודה סביב חברי, ועדיין איני מוכן להתמודד עם שאלותיהם. מה עלי לעשות? האם עלי לברך בלי כיפה או שמה איני יכול לקחת על עצמי את המצווה הזאת עדיין? אני מרגיש שאני צריך להתאמן ולהתרגל לכל דבר, שכן לא קיבלתי חינוך דתי ועלי להרגיל את עצמי בקיום המצווה. שוב
תשובה: ב"ה מאוד שמחתי לקבל את פנייתך, לראות כמה אתה רוצה להתקדם, כמה אתה משתדל, ויחד עם זה מוכן לחשוף בפנינו את הקושי שלך. אכן קושי זה שאתה מתאר, הוא קושי שהרבה מאוד מרגישים אותו, והוא מאוד טבעי. כמעט כולם מרגישים שהם תלויים בתגובות של החברה הסובבת אותם, ושינויים כאלו מעוררים אצלכם חששות מתגובות כאלו או אחרות. במשך השנים למדתי שאם אדם עושה מהלך של לבישת כיפה והוא גאה בו, החברה ברגע הראשון מגיבה בהפתעה ולפעמים מעט בהתנגדות, אבל כשהאדם עיקבי ורציני החברה מאוד מעריכה זו. החלטה ללכת עם כיפה היא החלטה אמיצה שמראה על המון עצמה פנימית, דבר שהחברה מאוד מאוד מעריכה. לכן רוב רובם של אלו שנתקבתי בהם שהתקשו בכך, לאחר שהם עשו את הצעד הם גילוי שהוא היה הרבה יותר קל ממה שהם חשבו, ולא רק שהם לא הפסידו ממנו דבר, הם הרוויחו המון. אבל בכל אופן, צעד כזה צריך להגיע לאדם מתוך שלמות איתו, ואז הוא מסוגל לעשות אותו באופן החזק ביותר. כל עוד האדם לא שלם עם כך, ולא מרגיש מספיק כח לעשות אותו, חשוב שלא להתעכב עליו, ולהמשיך הלאה ולהתקדם בדברים האחרים שהם לא פחות חשובים, ואולי אפילו יותר. יש המון המון אוצרות נפלאים בתורה, וכל דבר שהאדם לומד אותו, ומתחיל לקיים אותו, הוא ממש עוד אוצר נפלא שיקדם אותו המון ויתן לו המון. לכן חבל להתעכב על דבר אחד, במקום להתקדם בהמון דברים אחרים שהם בפני עצמם נפלאים לא פחות. לכן, המשך להתקדם, המשך ללמוד, המשך להשתדל. ביחס לכיפה, יש בעיה הלכתית לברך בלא כיסוי ראש, אך לפי ההלכה כיסוי ראש זה לא חייב להיות כיפה, הוא יכול להיות כל דבר שמהווה כיסוי, ואפילו שרוול של החולצה יכול להיות כיסוי ראש. אתה יכול לקחת לך משהו בכיס, וכשאתה צריך לברך אתה תיקח אותו תניח אותו על הראש, ואפילו עם היד, תברך ואז תוריד. זה הרבה יותר קל וזורם, ותראה שזה יתן לך הרבה כח להמשיך הלאה. אל תתעכב בגלל זה, אלא תמשיך, וגם אם אתה לא מרגיש שאתה מסוגל לעשות זאת, המשך במה שאתה מסוגל, ודע לך שכל צעד של התקדמות שלך, ה' מאוד מאוד שמח מכך, וממש גאה בך. כן אתה נפלא, המשך כך, ואשמח להיות איתך בקשר ולעזור לך עוד בכל מה שאוכל. בברכת הצלחה רבה הרב יצחק גרינבלט zahig1 gmail.com
שאלה: לקדם את ביאת המשיח: כבוד הרב, איך אני יכול לעזור בקידום המשיח? ובכלל תוכל להסביר לי על הנושא משיח?
תשובה: ב"ה שאלה יפה מאוד שאלתך, שאלה שמאוד מתבקשת ומאוד חשובה, ומגלה על רצון אמיתי וחשוב שיש בך. אנו נמצאים כיום בתהליכים מתקדמים של גאולת עם ישראל, ובעקבות כך גאולה של כל העולם. תהליך הגאולה מתמשך והולך, כפי שלימדו אותנו חכמנו זכרונם לברכה שהגאולה מתקדמת והולכת. כך אנו צריכים לשאוף תמיד להתקדם ולקדם יחד איתנו את הגאולה. כל מעשה טוב שלנו מקדם את הגאולה, ויש דברים שמקדמים יותר ויש שמקדמים פחות. אנו לא בקיאים לדעת מה מקדם ומה לא, אבל אנו כן יודעים שיש דברים מאוד חשובים שאנו נדרשים לעשות ובכך נזכה לקדם את עם ישראל לקראת הגאולה השלמה. אין ספק שככל שעם ישראל יהיה יותר קשור לה', כך הגאולה תתקדם יותר. ולכן חזרה בתשובה היא דבר מרכזי מאוד בתהליך הגאולה, ולכן כל מי שיכול לחזור בעצמו בתשובה, ולעזור לאחרים לחזור בתשובה, יש לו זכות גדולה מאוד מאוד, וגם הוא עוזר מאוד לקרב את הגאולה השלמה. אך גם מי שדבר זה לא מתאים לו, חשוב שיפעל בהתקרבות שלו לאבינו שבשמים, בכל מעשה טוב, בכל תוספת בלימוד תורה, יש עוד צעד קדימה שלו, ובגלל היותו חלק מעם ישראל, גם קידום כל המצב של עם ישראל. תהליך הגאולה הוא תהליך כללי, שכולם שייכים אליו, וכל אחד נקרא לעשות את שלו, מה שמתאים לו, ומה שהוא מסוגל, כדי לקדם את התהליך. כדי לדעת מה בדיוק התפקיד שלך, ומה מתאים לך, צריך להכיר אותך אישית או לפחות לדעת עליך יותר פרטים וכך תוכל לקבל הכוונה שתתאים לך, כי דברים כלליים ודאי שאפשר לומר, אך בכך לא תמיד תדע מה בדיוק התפקיד שלך ומה מתאים לך בתוך כל הדברים הכלליים של הענין. ביאת המשיח היא חלק מתהליך הגאולה, ואנו מתפללים כל יום בתפילה שנזכה לביאת המשיח שיקדם את עם ישראל לגאולה השלמה. מי הוא יהיה? אף אחד לא יודע, אבל אנו מתפללים, ומשתדלים שנזכה להגיע לזמן, שנזכה שעם ישראל יהיה זכאי כבר לגאולה שלמה ולביאת משיח צדקנו במהרה בימינו אמן. אשמח להיות בקשר ולעזור לך עוד בכל מה שאוכל. תרגיש חופשי לכתוב אלי אל האימייל שלי, כל שאלה ובקשה, ואשתדל לעזור. הרב יצחק גרינבלט zahig1 gmail.com
שאלה: הניחא בשלמא: מה ההבדל בשימוש בגמרא במושג הינחא לבין בשלמא?
תשובה: לא מצאתי בספרי הכללים שעמדו על ההבדל בין בשלמא להניחא. ובספר 'צהר לתיבה' (לרב זהר מיכאלי ממצפה יריחו) המלקט מהקדמונים את כללי הש"ס כתב (עמ' קמה) שהמונחים שוים. אמנם מסברא נראה שאם הגמרא משתמשת פעם בזה ופעם בזה כנראה שיש הבדל ביניהם. מבדיקה אקראית נמצא ש'בשלמא' מופיע הן לגבי שיטות בש"ס (בשלמא לר' יהודה או בשלמא למאן דאמר) והן לגבי סברות (בשלמא אם נאמר כך). 'הניחא' מופיע בד"כ ביחס לשיטה (הניחא למאן דאמר) וכמעט לא ביחס לסברא (הניחא אם נאמר כך). אולי אפשר להצביע על הבדל נוסף שב'הניחא' הצד בגמרא המובן הוא ברור ולא זקוק להסבר אולם ב'בשלמא' לעיתים על הגמרא להסביר מדוע לדעה או לסברה מסויימת אין קושיא.
שאלה: להזמין ערבים לבר מצווה: הרב! יש לנו הבר המצווה הבננו בעז ה בעוד חודש לאולם לחגוג. שואלת אם מותר להזמין את 2 חברים של בעלי שהם ערבים לא יהודיים לאולם הבר המצווה? חג שבועות שמח! ממחכה לתשובה המהירה לאחר חג שבועות.
תשובה: מותר להזמין ערבים.
שאלה: באיזו דרך אפשר לכתוב בשבת?: בשבת קורה לי הרבה שיש לי תובנות ודברים שאני צריך לטפל בהם במוצ"ש אך אני לא מצליח לזכור את אותם דברים. באיזו דרך אפשר לכתוב את אותם דברים כדי לגשת אליהם במוצ"ש?
תשובה: לכתוב, ודאי שאסור. אבל אם אתה רוצה למצוא פיתרון כמו לשים סימניות בדפים מסויימים וכך לזכור, זה אפשרי.
שאלה: עלייה לתורה בכותל: כבוד הרב! בננו נולד ג בתמוז, זה יוצא ביום ג. אנו רוצים לעשות לו עלייה לתורה בכותל. האם זה ר לעשות לו עלייה לתורה בכותל יום לפני, ביום ב ב בתמוז. לאחר שבוע בערך אולם וגם שבת חתן בבית הכנסת? כי כבר הזמנו הזמנות לבר המצווה בדפוס, פשוט לא ידענו שזה אסור לפני יום. רציתי לדעת מה תשובתכם הרב. בדחיפות.
תשובה: הנוהג הוא שרק גדול עולה לתורה. אולם בדיעבד, תעלו שלשה בוגרים (הקורא בוגר) והנער יחזור על הקריאה השלישית ויוכל גם לקרוא אותה בעצמו.
שאלה: טיסה לטיול בחו"ל החל מר"ח אב: כבוד הרב היתה לי שנה מאד אינטנסיבית ואני ממש זקוקה לצבור כוחות. רציתי לדעת, האם אפשר לטוס לנופש בחו"ל בר"ח אב או בתשעת הימים, ולחזור לאחר תשעה באב?
תשובה: מותר להנפש בתשעת הימים אך ללא רחצת תענוג וללא אכילת בשר.
שאלה: נר שבת שכבה: לרב, נר שבת שנכבה לאחר שקיעה. מה הדין או המנהג? האם יש צורך להדליקו במוצ"ש?
תשובה: אין שום חיוב ורק צריך להבא להיזהר לא להדליק במקום שהרוח שולטת, וכן לבדוק שפתילת הנר עשויה היטב.
שאלה: להיכנס לים המלח בשבת: האם מותר להיכנס לים המלח בשבת?
תשובה: אין לרחוץ בים או בנהר בשבת.
שאלה: ברכת הלבנה או הבדלה: מה קודם למה, ברכת הלבנה או הבדלה? אשמח אם תשלח לי את זה לכל הדעות, כי יש מחלוקת אצלנו בבית הכנסת תימני שמאי, שכמה אומרים שההבדלה קודמת לברכת הלבנה ולהיפך, אנו אומרים את ברכת הלבנה קודם ואחר כך הבדלה.
תשובה: יש להקדים את ההבדלה משתי סיבות: 1. תדיר ושאינו תדיר, תדיר קודם. 2. יש מקום לומר שההבדלה מקודשת יותר. כמו כן, את ההבדלה עושים בבית הכנסת על מנת לזכות את הציבור שאולי לא יעשו בביתם. אם יצאו לקדש את הלבנה איננו יודעים אם יחזרו לבית הכנסת על מנת לשמוע את ההבדלה. הרב רואי מרגלית
שאלה: מספר שאלות קטנות בענייני לחם: מספר שאלות בפי. כשאני אוכל מזונות, אני צריך לברך בסופה ברכת מעין שלוש. במידה ושכחתי ואכלתי אחריה לחם ובירכתי ברכת המזון או לא צריך לברך על כל אחד בנפרד או שברכת המזון פוטרת אותי ממעין שלוש? מותר לברך ברכת המזון, למשל, או לאכול עם גופיה (ללא שרוול)? אם ראיתי לחם על הריצפה ברחוב, למשל, יש צורך להרים אותו ולהניחו על מעקה או משהו? מה צריך לעשות?
תשובה: 1. ברכת המזון פטרה את המזונות. 2. ראוי מאוד לברך ברכת המזון בלבוש מכובד וכשאין ברירה אחרת יברך אף כשלבוש בגופיה.  מחד ברכת המזון היא מצוה מהתורה ובחלק מהדינים דימוה לתפילה, עי' שו"ע קפג ח-ט ובמ"ב יא, ומאידך מעיקר הדין אפילו קריאת שמע (ולא תפילה) אפשר לומר ללא בגדים ובלבד שהמקומות הצנועים יהיו מכוסים, עי' שו"ע עד ו ובמ"ב כא-כב  3. לחם הנמצא ברחוב יש להניחו במקום גבוה או צדדי שלא יבואו לדרוך עליו.  מ"ב קעא יא ובפסקי תשובות קעא ז
שאלה: משחק חרוזים בשבת: כב הרב, לילדיי יש משחק חרוזים. מדובר במשטח בעל פינים רבים, ויש לילדים תמונה והרבה חרוזים בצבעים שונים. הם צריכים להרכיב כעין פאזל מהחרוזים, וליצור את התמונה. החרוזים עצמם רופפים מאוד על המשטח (הם רחבים יותר, ומספיק נדנוד קל של השולחן או מכת כף יד כך שכל החרוזים למעשה ייפלו מהמשטח) ולכן נדמה לי שאין בזה איסור בונה. ברם ילדיי רוצים, לאחר סיום התמונה, שאגהץ את התמונה, וכך יידבקו החרוזים אלה לאלה וייצרו תמונה שלמה, שאפשר להסירה מהמשטח. האם בשבת מותר לעשות תמונה כזו, כדי לגהץ בימות החול? האם יש בזה איסור בונה, מכה בפטיש או שמא הכנה? ואולי זה בכלל מותר?
תשובה: אין לעשות תמונה קבועה בשבת, רק תמונה העומדת לפירוק.
שאלה: רחצה בבריכה בשבת או בחג: ב"ה אנו זוג צעיר חוזר בתשובה עם שני ילדים קטנים (בני פחות משלוש). במשך שנים, עוד לפני שחזרנו בתשובה, נהגה משפחתי כל סוכות לנסוע לנופש, בשנים האחרונות זה הפך עבורנו לסיוט מהסיבה שזה תמיד יוצא חג או שבת ואנחנו לא יכולים להנות מהים והבריכה. (לפחות בעלי והבנים - אני לא נכנסת כמובן). אנו נוסעים רק בשביל לכבד את סבתי שתחייה ולא מעבר לזה. רציתי לדעת, האם יש אפשרות לאפשר לפחות לבן שלי לרחוץ בבריכה בחג ובשבת? הבנתי שיש עניין שאולי עדיף להתיר על מנת לא להשניא עליו שמירת מצוות?
תשובה: ב"ה אני מתאר לעצמי שלא קל לכם להיות חריגים בתוך כל האירוע המשפחתי, בבית המלון. יחד עם זה אתם ממשיכים לשמור על האמת שלכם, וזה מאוד מאוד חשוב. וממש מעורר הערכה רבה. ובכל זאת לפעמים מתעוררות שאלות וקשיים, וחששות לא פשוטים שעלולים לגרום לתחושות לא טובות. אחד מהדברים החשובים ביותר בדברים אלו זה לשדר שדר ברור. הילדים שלנו צריכים שדר ברור, שדר של אמת, שדר של שמחה ושל גאווה. כן להתגאות באמת שאנו זוכים להיות קרובים לאבינו שבשמים. כשילד גדל עם שדר ברור כל כך, לא קשה לו ואין לו תחושות שהוא מפסיד משהו, הוא מרגיש שהוא מקבל את כל מה שמתאים לו, את כל מה שהוא צריך. לכן, חשוב מאוד שלא תרגישו שאתם פוגעים בילדים שלכם, ושאתם גורמים לו להרגיש קושי עם שמירת המצוות. תשדרו לו שאתם אוהבים את קדושת השבת, את קדושת החג, ותראו כמה יהיה לכם טוב איתם וכמה יהיה להם טוב. יכול מאוד להיות שלפי ההלכה אפשר למצוא פתרון הלכתי לילדים שיוכלו להיכנס לברכה יחד עם שאר המשפחה, אבל האם דבר זה יהיה טוב לילדים הזכים והטהורים? האם מתאים שהם יכנסו לברכה מעורבת, לברכה של חילול שבת נוראי? האם לא עדיף לשדר לילד שדר של קדושה, שדר של שמחה של קדושה אמיתית? לדעתי, לא כדאי לנסות ללכת להיתרים אלו או אחרים, שבסופו של דבר אתם מפסידים מכך משהו הרבה יותר חשוב, אתם מחדירים לילדים שלכם את התחושה ששמירת מצוות היא דבר שבגללו מפסידים! ושדר זה שחודר פנימה, מאוד מאוד מזיק לו. לכן תמשיכו לדבוק באמת, תשדרו את האמת שלכם, ותשדרו שמחה וגאווה באותם הדברים שאתם באמת מאמינים בהם, ולא תהיו צריכים לחשוש כלל מנזקים שעלולים להיווצר לילדים, בעזרת ה' הם יגדלו שלמים ושמחים. בברכת הצלחה רבה, הרב יצחק גרינבלט Zahig1 gmail.com
שאלה: לוויה עם טלית מלוכלכת: הייתי בלוויה של אחי וראיתי כתם, נראה לי של דם בטלית, אז רציתי לשאול אם אין בעיה לעשות לוויה עם טלית מלוכלכת?
תשובה: לא מכובד.
שאלה: שחיה בבריכה בשבת: אחותי מתגוררת ביישוב קהילתי לא דתי. ביישוב יש בריכה אשר עובדת בשבת והכניסה אליה עולה כסף. האם מותר לי לקנות כרטיס לבריכה ביום שישי ולבוא לבריכה ביום שבת? (אני הולך לבריכה ברגל ולא נוסע בשבת).
תשובה: ח אסרו כל רחיצה בשבת משום חשש שמא יסחוט. ולכן, אין לשחות בבריכה בשבת גם אם אין שום קנייה. ובנוסף, מסתמא ביישוב לא דתי הבריכה הינה מעורבת, וממילא אסור ללכת אליה.
שאלה: רכב שהוזק ללא ששמתי לב: כשחניתי הרגשתי ששרטתי רכב. כשיצאתי לבדוק ראיתי שאין פגיעה רק הורדתי אבק. אבל אחרי זמן מה ראיתי ברכב שלי פגיעה חמורה יותר אז הבנתי שיש בטוח עוד מקום שלא שמתי לב אליו שפגעתי ברכב השני בצורה רצינית יותר אך כשחזרתי למקום בו חניתי הרכב כבר לא היה שם. מה עלי לעשות?
תשובה: אם אין לך אפשרות לדעת מי הנפגע ואת באמת היית רוצה לשלם, אין מה לעשות, ואונס רחמנא פטריה.
שאלה: התחלת הקריאה בתורה ביום שמחת תורה: מה הטעם בהתחלת קריאת התורה (פרשת השבוע) ביום שמחת תורה ולא ביום מתן תורה, חג השבועות?
תשובה: הלוחות השניים ניתנו ביום הכיפורים. בחג השבועות היה מעמד הר סיני שבו ניתנו עשרת הדברות אולם קבלת התורה בדרך מפורטת ושלמה לא היתה במעמד הר סיני אלא רק מכוח לוחות שניים שניתנו יחד עימם הלכות תורה שבעל פה. קריאת התורה היא לא כנגד הקבלה הראשונה שקיבלנו את התורה אלא כנגד הקבלה השניה של הלוחות שהיא השתמרה בידינו. שמחת תורה היא השמחה על מה שהשגנו ביום הכיפורים. שמחת תורה היא השמחה על כך שזכינו להתכפר ולשוב לכרות ברית עם הקב"ה כשהברית היא ברית התורה וקיומה.
שאלה: התרת נדרים: היה ביני לבין חברתי ריב,ומרוב זעם ובכי היא אמרה שהיא נודרת נדר שלא תדבר איתי יותר זה היה בשיחת טלפון בחג השבועות,השאלה שלי אם הנדר שהיא נדרה תופס או שהיא יכולה להפר אותו לבדה??? ואם לא מה היא אמורה לעשות?והאם לי מותר לדבר איתה?
תשובה: עליה לגשת לרב ולברר אצלו מה לעשות.
שאלה: שמירת כשרות בשעת הדחק: א. סבתא שלי אישה מוגבלת ואינה יכולה ללכת ולתפקד כראוי. בעקבות זאת יש לה מטפלת פיליפינית שמבשלת עבורה. הבעיה שסבתא מתקשה אפילו להדליק את האש או את התנור. האם אפשר להקל ולאפשר לה לאכול מהאוכל הזה? האם אנחנו שלעיתים מבקרים אצלה (ובדר"כ מביאים את האוכל לשבת מהבית) יכולים גם כן לאכול? ב. סבתא התארחה בביתנו והגויה בישלה עבורה דייסה (הרתיחה חלב עם קוואקר). האם זה היה ר? האם הסיר בעייתי?
תשובה: וברכת ד' 1. כדאי להניח נר נשמה שבועי שהגויה תוכל להדליק ממנו את האש. 2. לכתחילה יש להחמיר ולהכשיר את הסיר, אולם אם הדבר היה ללא רשות של ההורים, יש מקום להקל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שמירת שעה לקהילות אשכנז: ברצוני לשאול, אני אשכנזי ולמדתי לאחרונה את דברי הרמ"א ביורה דעה סימן פט שהוא כותב שם שבקהילות אשכנז נהוג לשמור שעה בין בשר לחלב. כיום אני שומר 5 שעות וקצת וברצוני לשאול האם אני יכול לעשות התרת נדרים ולשמור שעה בין בשר לחלב?
תשובה: זה לא נכון וראוי לעשות כך. המהרש"ל כותב שכל מי שיש בו ריח תורה ישמור שש שעות, ולהפך, גדולי הפוסקים כתבו שמי ששומר שעה ראוי שיעבור למנהג השני.
שאלה: הסתכלות בנשים: רציתי לשאול. בעת חיפוש האדם את זיווגו. האם מותר להביט בפני אישה ברחוב על מנת לבדוק אם היא מתאימה ואולי יתפתח איזשהו מצב של הכרות שהקב"ה מזמן לאדם? או שמא זוהי עצת יצר הרע ואסור להביט ויש לשמור את העיניים מכל דבר ורק לחפש מישהי באמצעות דרכים אחרות (כגון שידוך, הכרות על ידי חבר וכו )?
תשובה: זו עצת היצר, ללכת ברחוב וכך אולי ימצא הזיווג. לך בדרכים המקובלות. אם בהשגחה יצא שפגשת אישה שמצאה חן בעיניך ניתן לפתח מצב זה אולם לא כדרך מכוונת לחיפוש אישה.
שאלה: הכנת ילדה לבת מצווה: בתי בת 11.6. לקראת גיל בת מצווה ברצוני להכינה כראוי. כיצד ניתן לעשות זאת מבחינת ההלכה?
תשובה: כדאי לעשות איתה איזשהי עבודה לקראת הבת מצווה. ניתן ללמוד על נשים מהמקרא. ניתן להיפגש עם נשים מיוחדות בדור שלנו. ניתן לעשות איתה פרויקט חסד וכד'. העיקר שהבת תדע שהעיקר אינה המסיבה וכד'. העיקר זה השינוי האישי והמידות הטובות שבהם צריך להתעלות עוד בהמשך השנים.
שאלה: תאריך עברי או לועזי: האם מותר יהיה להשתמש בתאריך לועזי מטעמי נוחות?
תשובה: ראוי להשתמש בתאריך עברי ככל האפשר, יש בזה כבוד שמים. הזכרת התאריך המונה לבריאת העולם מבטא שיש בורא. והזכרת תאריך אחר יש בו צד של איסור.
שאלה: דיני סעודות שבת: 1) מה הסיבה שצריך לעשות מים אחרונים אחרי האוכל? 2) למה אסור לאכול לפני קידוש? 3)האם חייבים לאכול לחם בסעודה שלישית וסעודת מלווה מלכה? מראש ושבת
תשובה: 1. שתי סיבות עיקריות נאמרו במים אחרונים: 1.נקיות ותוספת קדושה לפני הברכה (עפ"י ברכות נג). 2. בעבר היה מלח הנקרא מלח סדומית שעלול היה לסמא את העינים ולכן הקפידו לרחוץ ידים כדי שלא יזיק לעיניו כשיגע בהם בידיו (עפ"י חולין קה). לפי זה, כיום שאנו אוכלים ע"י סכו"ם ולא בידים וכן כיום שמלח סדומית אינו מצוי, אין צריך ליטול מים אחרונים. אולם בכ"ז פסק השו"ע (קפא א,י) שמים אחרונים חובה ורק הוסיף שיש שאין נוהגים בכך. והטעם לחייב נטילה גם היום הוא מפני שחוששים למלח אחר שמסמא את העינים וכן הובאו בזה טעמים עפ"י הסוד. למעשה יש רבים שלא מחמירים בזה והמנהג המצוי בין הנשים לא ליטול מים אחרונים. אולם אם אכן הידים מלוכלכות בצורה כזו שלאחר הברכה ישטפו אותם (כלומר שלכלוך זה מפריע לאדם) חייבים לשוטפם לפני הברכה ודין זה נכון לא רק לפני ברכת המזון אלא גם לפני כל ברכה. (שו"ע שם  מ"ב כג) 2. ח אסרו לאכול לפני קידוש כדי להדגיש ולרומם את קדושת השבת שהאכילה הראשונה בשבת (בערב ובבוקר) היא אכילה שבאה אחרי קיום מצוות "זכור את יום השבת לקדשו". (עפ"י מקור חיים על סימן תלא ב בבאור המג"א רלה ד) 3. בסעודה שלישית חייבים לאכול לחם ורק אם הדבר קשה אפשר להסתפק במזונות. ובשעת הדחק בבשר ודגים ואם אין ברירה לפחות בפירות "והחכם עיניו בראשו שלא ימלא בטנו בסעודת הבוקר, כדי ליתן מקום לסעודה שלישית" (שו"ע רצא א, ה). סעודת מלווה מלכה ראוי מאוד לאכול פת ואם אינו יכול יאכל מזונות, פירות (וי"א שבמקום צורך גדול אפשר להסתפק במשקה חם "חמין במוצאי שבת מלוגמא (רפואה)" שבת קיט ב).
שאלה: תחיית המתים: האם לפני תחיית המתים כל עמ"י ימותו, כי כתוב ביחזקאל: "העצמות האלה כל בית ישראל"- כתוב "כל"?
תשובה: אין הכרח שכולם ימותו. יתכן דור שיזכה לעבור למדרגה עליונה זו גם ללא המעבר בכל התחנות הקודמות. גם שם יחזקאל רואה ואיתו כל בני דורו ואומרים העצמות האלו כל בית ישראל שהיו בכל הדורות לפנינו. גם אם מדובר ממש על כל בית ישראל, זה נאמר כמשל רוחני שיהיה מצב של יובש רוחני כללי שהוא זה שיחולל את ההתחדשות.
שאלה: כיצד מקדשים את ארץ ישראל: ב"ה, כיצד מקדשים את הארץ בפועל? האם כמו שמוסיפים על קדושת ירושלים, הר הבית וכדומה? הרדב"ז, בפירושו (במקום) על הרמב"ם, הל תרומות פ"א ה"ה, כותב: ". ולמה לא קידשה יהושע בפה ותהיה קדושתה לעולם." - מה בדיוק צריך לומר ובאיזה מעמד? וכן, כתוב בירושלמי שביעית - שרבי נמנה על אשקלון והתירה (ממעשרות) - האם אפשר להפקיע קדושת א"י ע"י בי"ד? האם זה תלוי ברוב יהודי במקום מסויים, שאם במקום מסויים בא"י יש רוב גויים - בי"ד יכול להפקיע קדושת אותו המקום? ולכאורה, גם קדושת עולי בבל? מהם, אם-כן, התנאים להחלת או הפקעת קדושת א"י? האם גבולות אלה קובעים גם לעניין מצוות יישוב א"י? מה דינה של העיר אילת לעניין מצוות יישוב א"י?
תשובה: רש"י במסכת שבועות אומר שהוא לא יודע איך לקדש את ארץ ישראל. בדעת הרמב"ם יש כאלה שאומרים שעצם הכיבוש מקדש, ושיטת הרדב"ז בהלכות תרומות (על הרמב"ם) שאם ממשלת ישראל כובשת שטח מישהו מטעמה צריך לומר את הקדושה, צריך גם אמירה.
שאלה: רמ"ח אברים ביחס למצוות: זכורני שכתוב באחת המשניות בפירוש התוספות יו"ט את סדר חלוקת רמ"ח האברים ביחס למצוות. דבר זה נשכח מליבי. אם הרב יודע משהו בנושא אשמח לדעת.
תשובה: לא מצאתי.
שאלה: אב הרחמים בספירה: ידוע לי כי בשבת מברכים שבתוך הספירה אומרים אב הרחמים. האם בשבת מברכים בזמן הספירה כאשר יש חתן יש לאמר אב הרחמים או לא? וב
תשובה: את תפילת אב הרחמים אומרים בימי הספירה בגלל חורבן הקהילות בימי מסעי הצלב. לכן יש לאומרה גם בשבת חתן.